**НАРОДНО ЧИТАЛИЩЕ „ ПРОБУДА – 1909 Г.” с. БРЕСТОВО, ОБЩ. ЛОВЕЧ**

**О Т Ч Е Т**

**За дейността на читалището през 2023 год.**

1. **Актуално състояние на читалището като сдружение и културен център с материално-технически възможности за предоставяне на услуги:**

* Попълване, сканиране и копиране на документи - безплатна услуга за населението;
* Предоставяне на свободен достъп до интернет в сградата на читалището;
* Предоставяне на компютър за ползване от посетителите;
* В библиотеката на читалището е обособен кът за читалня, в който посетителите могат да четат книги, периодичен печат, документи и да разглеждат снимков материал.
* В библиотеката на читалището е обособен детски кът за рисуване и други творчески дейности.
* **Брой регистрирани членове, събран членски внос.**

В читалище „ Пробуда – 1909г.” има регистрирани 76 члена.

За отчетния период е събран членски внос от 65 члена в размер на 340,00 лева.

* **Брой посетители на предоставяни от читалището услуги.**

През 2023 год. читалището е предоставило услуги на 153 бр. посетители.

* **Проведени събрания – общи и на настоятелството.**

Проведено е едно заседание на Проверителна комисия.

Проведени са общо 4 (четири) Общи събрания: Годишно отчетно събрание, Отчетно изборно събрание и 2 (две) Извънредни събрания.

Проведени са 10 (десет) заседания на Настоятелството.

* **Извършена пререгистрация на читалището в определения от ЗНЧ срок.**

Читалището е пререгистрирано с нов мандат 2023 г.- 2026 г с вписване в Търговски регистър и регистър на ЮЛНЦ: Настоятелство: Георги Добрев Петров– Председател, Десислав Веселинов Станев – член, Марчела Петкова Царевска-Вълчева – член, Райничка Нанкова Топалова – член, Данче Петкова Петкова – член.

Проверителна комисия: Лора Станимирова Кънева-Лубани, Неделчо Величков Стоянов, Косю Михов Кованджиев.

Секретар на читалището Мая Асенова Миленкова-Ганчева

**Субсидирана численост на читалището в предходната година.**

За 2023 год. субсидирана щатна бройка – 0,75

* **Общ бюджет на читалището за предходната година.**

Бюджетът на читалището през 2023 год. е в размер на 13 680,77 лева., в т. ч. Държавна субсидия – 1 1115,75 лв., членски внос – 340,00 лв., финансови дарения на стойност 795,15 лв., финансова подкрепа от Община Ловеч за отопление на СИК по време на избори– 200,00 лв., финансова подкрепа от Министерство на културата за закупуване на книги – 1 229,87 лева.

* **Материално-техническа база на читалището. Наличие на обществено достъпен сграден фонд и помещения за читалищна дейност, с осигурен физически достъп за хора с увреждания. Наличие на технически средства и интернет. Закупена нова техника.**

Двуетажна масивна сграда с обща площ 480м2, салон 300 места, зала за провеждане на мероприятия и празници 40 места, библиотека на втория етаж оборудвана със стелажи за фонда, маси, столове, хранилище и две компютърни конфигурации.

Няма осигурен достъп на хора с увреждания.

Разполагаме с една компютърна конфигурация, принтер и скенер закупени през 2008 год. от МК по допълваща субсидия предоставени за ползване от местната общност и нов компютър за нуждите на читалището.

Има прекаран интернет в библиотеката.

През 2020 год. е закупен един компютър в комплект с клавиатура и мишка.

През 2022 год. читалището получи като подарък от симпатизанти на читалището музикална колона.

* **Управленческа инициатива при стопанисване на читалищната собственост и набиране на собствени приходи.**

Настоятелството и членовете се грижат за поддържане на читалищната сграда и прилежащия към нея двор.

* **Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите.**

През 2023 г. секретарят на читалището участва и завърши успешно Квалификационен курс „Организация и управление на читалищната дейност“ проведен онлайн в Център за професионално обучение към Стопанска Академия „Димитър Апостолов Ценов“ гр. Свищов .

* **Наложени санкции на читалището по чл. 31,32 и 33 от Закона за народните читалища.**

През 2023 год. няма наложени санкции на читалището.

1. **Дейност на читалището в предходната година:**

* **Осъществена библиотечно-информационна дейност, отговаряща на изискванията на чл.37 от Закона за обществените библиотеки, включително набавени нови информационни източници (книги, периодични издания и др. материали), брой обслужени читатели, степен на автоматизиране на библиотечните процеси.**

Библиотеката към читалището притежава библиотечен фонд – 6 387 регистрирани единици.

През годината имаме 14 читатели, от тях 3 деца. Зает библиотечен фонд 144 единици. Посещения 95 от тях за дома 81 в читалнята 14.

Автоматизация на библиотеката няма.

В библиотеката се събират и съхраняват предоставените дарения / книги, вестници, списания, снимков материал от миналото на читалището и селото./

Читалищната библиотека е вписана в регистъра на обществените библиотеки и получи УДОСТОВЕРЕНИЕ № 589/2016-07-20

* **Нематериално културно наследство – съхраняване и предаване на традиционна култура, участие в националната система „Живи човешки съкровища – България”.**
* няма
* **Езикови школи, клубове, кръжоци, ателиета, студиа, курсове по изкуства, математика, природни и хуманитарни науки, информационни технологии, краеведска и издателска дейност и др.**

През 2023 г. продължи събирането на снимков материал и факти от миналото на селото.

* **Поддържане и доказани изяви на художествени състави.**

Няма

**Създаване и обновяване на колекции с културни ценности (при наличие на такива, в съответствие със Закона за културното наследство).**

Читалището поддържа във фоайето етнографски кът, който представя местната мъжка и женска носия и бита на населението.

* **Организиране и участие в празници, фестивали, събори, изложби, творчески вечери, граждански инициативи, спортни занимания и др.**

Читалището е единствената културна институция в населеното място. През 2023 година реализира годишната си програма за развитие на читалищната дейност, съобразена с потребностите на местната общност.

Като част от тази дейност читалището съвместно с кметското наместничество на село Брестово, Община Ловеч и сдружение „Деветашко плато“ организира и проведе XV фолклорен събор „Девет песни от извора“.

Читалището беше домакин на селския събор проведен на 6 май 2023 г.

**Читалищни събития и прояви през 2023 год.:**

1. **Месец януари:**

* На 6 януари се проведе беседа по случай Богоявление и Йордановден,
* На 21 януари по случай Бабинден, в читалището се събраха възрастни жени от селото и разказаха спомени от този народен празник,
* През м. януари стартира безплатна Школа по народни танци.

1. **Месец Февруари:**

* На 12 февруари в двора на читалището с народни танци се отбеляза Деня на лозаря,
* На 19-ти февруари читалището организира посещение до Къкринското ханче и поднасяне на цветя на паметника на Васил Левски,
* На 26 февруари в читалището се проведе творческа работилница за изготвяне на мартеници и украсяване на дърво в двора на читалището.

1. **Месец Март:**

* На 8 март се състоя тържество по случай международния ден на жената,
* На 11 март стартира преподреждане на читалищната библиотека,
* На 19 март, по случай Първа пролет, на вр. Бърдо бяха насадени иглолистни дървенца.

1. **Месец Април:**

* На 18 април се проведе изложба на боядисани великденски яйца,
* На 26 април се проведе кулинарна демонстрация на Качамак.

1. **Месец Май**

* На 2 май се проведе пролетно почистване на двора и тротоарите,
* На 3 май с доброволен труд се извърши ремонт на четири пейки в двора на читалището,
* На 6-ти май по случай народния празник Гергьовден, читалището беше домакин на традиционния общоселски празник,
* На 29 май организирано се поднесоха цветя в памет на живота и гибелта на партизаните, на които е посветен паметникът в центъра на селото.

1. **Месец Юни**

* На 2 юни, съвместно с децата от селото, беше подредена витрина посветена на Христо Ботев, бяха прочетени негови стихове и биография,
* На 24 юни, по случай Еньовден, в читалището беше проведена беседа за лечебните свойства на билките и по традиция гостите преминаха през еньовденския венец за здраве,
* На 29 юни, по случай Петровден беше организиран празничен обяд.

1. **Месец Юли**

* От 9 до 14 юли в селото гостуваха група англоговорящи студенти по проект на сдружение „Деветашко плато“. Богатата съвместна дейност включи запознаване с българската шевица, арт ателие с обща рисунка на българска шевица върху зид, кулинарна демонстрация и дегустация на традиционен български тутманик, пребоядисване на пейки и лакиране на беседката в двора на читалището.

1. **Месец Август**

* На 2 август, в библиотеката на читалището, се проведе среща с гости от Асоциация за отговорно небанково кредитиране, в която се обсъдиха съвместни дейности.
* На 4 август се проведе беседа за обичая „Кръщаване на гроздето“.

1. **Месец Септември**

* На 6 септември се проведе XV фолклорен фестивал „Девет песни от извора“,
* От 8 до 10 септември се проведе Школа по английски език за деца, финансирана от АОНК.

1. **Месец Октомври**

* На 26 октомври беше проведена беседа по случай Димитровден и изложба на местни туршии.

1. **Месец Ноември**

- На 1 ноември, в библиотеката, беше проведена беседа по случай Деня на будителите;

- На 18 ноември, по случай 114 годишнината от учредяването на читалището, беше представена празнична самодейна програма в салона. Гости на програмата бяха Кмета

